યુએસ પ્રેસિડેન્ટ ડોનાલ્ડ ટ્રમ્પ અને વડાપ્રધાન નરેન્દ્ર મોદીનો રોડ શો સોમવારે યોજાયો હતો, સવારે ૧૧.૫૮ મિનિટે એરપોર્ટ ઉપરથી રોડ શોનો પ્રારંભ થયો હતો, જેમાં ટ્રમ્પ અને મોદી અલગ અલગ કારમાં હતા, બે તબક્કામાં ૨૨ કિલો મીટરના રૂટ ઉપરના રોડ શોમાં રોડની બંને બાજુ લોકો એકત્ર થયા હતા, બીજી તરફ ડોનાલ્ડ ટ્રમ્પે એક કરોડ લોકો સ્વાગત કરશે તેવો દાવો કર્યો હતો પણ એક લાખ જેટલા લોકો સ્વાગત માટે નજરે પડયા હતા, રોડ શોના કાર્યક્રમમાં ટ્રમ્પની ઝલક જોવા ના મળતાં કલાકો સુધી તડકામાં ઊભા રહેલા લોકો નિરાશ થયા હતા, અમદાવાદ એરપોર્ટ ઉપરના એક કિલોમીટરના વિસ્તારમાં ડોનાલ્ડ ટ્રમ્પને વધાવવા માટે એક હજારથી વધુ કલાકારોએ સાંસ્કૃતિક કાર્યક્રમોની ઝાંખી દર્શાવી હતી.